Puć Při Klóšterskej wodźe we Łazku je so w poslednich lětach k nimale nje- znjesliwemu stawej pohubjeńšił. Dlěje hač lětdźesatk so Łazkowčenjo wo to prócowachu, zo jón wobnowja.
Łazk (aha/SN). Loni nazymu je hłuboko- twarska firma Schulz ze Carneho Gózda prěnje 70 metrow wobnowiła. Po tym je gmejnska rada Ralbicy-Róžant wutwar dalšeho wotrězka tohole puća wupisała a samsna firma zapodaše porno dalšim najlěpši poskitk. Tuž radźićeljo wobzamknychu, zo lětsa puć po cyłej wsy wobnowja. Kulowski Statnikec inženjerski běrow za twarstwo je zdźěłał detailěrowany časowy wotběh. Započinajo před tydźenjom z dźěłami informowachu potrjechenych, zo njebudu jedyn dźeń swoje awto po zwučenym wašnju wužiwać móc. To bě přičina, zo sy tam minjeny štwórtk wulku ličbu awtow před wjesku ze Smjerdźečanskeho směra parkować widźał. Tež šulski bus njemóžeše minjeny tydźeń po puću jězdźić. Derje, zo běchu prózdniny. Wjesnjanosta Hubertus Ryćer (CDU) je přeswědčeny wo tym, zo twarske dźěła hač do kónca nowembra zakónča.
szl_Latn szl_Latn